Retek - Fiatalít és felkelti a vágyat - Egészségtükör.hu
Remek vitaminforrás ez az üdítően piros zöldség. Kiváló ásványianyag-forrás. Emiatt igen hasznos a szervezetünkre nézve. Sok benne a kálium, de kevés a nátrium - ez fontos, mert a kálium-nátrium arány a keringési betegségek kialakulásában szerepet játszik.
Ha megváltozik e két ásványi anyag aránya, az lehet oka a magas vérnyomásnak.Az arány helyreállítását biztosítjuk, ha eszünk retket, de ne sózzuk meg nagyon! A fogyókúrázók kedvence lehet, hiszen magas a rost- és alacsony energiatartalma miatt bátran fogyaszthatják.
Ne hámozzuk meg azonban a fekete retek külső bőrét, mert értékes hatóanyagokat vesztünk el.A retek a C-vitaminon kívül A- és B-vitamint, káliumot, foszfort és sok nyomelemet is tartalmaz. A megfázás és a cseppfertőzések megelőzhetők vele, hiszen mustárolaj-glikozidjai miatt antibakteriális és gombaölő hatású. A máj méregtelenítését is segíti. Serkenti az epekiválasztást. Vizelethajtó, vesetisztító, de étvágygerjesztő hatású is.
Régen gyógyszerként használták.
A szervezet ellenálló képességét erősíti. Szerepet játszik a csontok, a fogak, fogíny egészségének megőrzésében, de a bőrt is szépíti - régebben a sózott retek nedvét szeplők ellen alkalmazták. Ahogyan a köhögés, rekedtség ellen is bevetették - kivájták a közepét, majd cukrot raktak bele.
A retket az ókorban is ismerték - az egyiptomi rabszolgák minden nap ettek belőle, a középkorban pedig a férfias, harcias Mars isten növényének tartották. A nemi vágy serkentőjeként emlegették. Az ógermán mitológia szerint a germán törzsek tavasszal ünnepelték Thor istent, feltételezhetően korábban az ő szent növénye volt a retek. A mitológiában az áll, hogy Thor igen hirtelenharagú, ugyanakkor nagyon termékeny istenség volt.